wickkiey/tamil-wikipedia-chunked huggingface dataset:
# இந்தியாவில் சாதிகள் (நூல்)

**இந்தியாவில் சாதிகள்** என்பது அம்பேத்கர் எழுதிய ஒரு புத்தகம் ஆகும். இப்புத்தகத்தில் அம்பேத்கர் கூறியிருப்பது, உங்களுடைய சமூக அமைப்பை மாற்றாமல் நீங்கள் சிறிதுகூட முன்னேற்றம் காணமுடியாது. தற்காப்புக்கோ அல்லது போர் தொடுப்பதற்கோ மக்களை ஒன்று திரட்ட முடியாது. தேசிய இனத்தை உருவாக்க முடியாது. ஒரு ஒழுக்க பண்பை உருவாக்க முடியாது. சாதியை அடிப்படையாக வைத்து நீங்கள் எதை உருவாக்கினாலும், அது உடைந்து சிதறி உருப்படாமற் போகும் என்று கூறியுள்ளார்.
# சேலத்துப் பட்டு

**சேலத்துப் பட்டு** (*Salem Silk*) **சேலம் வெண்பட்டு** என்றும் அழைக்கப்படுவது, தமிழ்நாட்டின், சேலத்தில் தயாாிக்கப்படும் பட்டு ஆடைகளைக் குறிப்பிடுவது ஆகும். இப்பட்டுக்கு அறிவுசாா் சொத்துாிமை அல்லது புவி சாா் குறியீடு வழங்கப்பட்டுள்ளது. சேலம் பகுதியில் பாரம்பரியமாக சௌராட்டிரர் சமூகத்தை சேர்ந்தவர்கள் இந்த சேலம் வெண்பட்டுயை தயாரித்து வருகின்றனர்.
# சேலத்துப் பட்டு

## இதனையும் காண்க

- புவிசார் குறியீடு பெற்றுள்ள தமிழ்நாடு பொருட்களின் பட்டியல்
# வி. ஆறுமுகம்

**வி.ஆறுமுகம்** (*V. Arumugam*)இந்தியாவைச் சேர்ந்த ஓர் அரசியல்வாதி ஆவார்.இவர்முன்னாள் தமிழ்நாடுசட்டமன்றஉறுப்பினராகவும் அறியப்படுகிறார். 1952ஆம்ஆண்டுநடைபெற்றதமிழ்நாடு சட்டமன்றத்தேர்தலில்திருச்செந்தூர் தொகுதியில் போட்டியிட்டு இந்திய தேசிய காங்கிரசு வேட்பாளராகதமிழ்நாடு சட்டசபைக்கு தேர்ந்தெடுக்கப்பட்டார். இந்த தொகுதியிலிருந்து தேர்ந்தெடுக்கப்பட்ட இரண்டு உறுப்பினர்களில் ஒருவராக இவர் இருந்தார். மற்றொரு உறுப்பினர்சி. பா. ஆதித்தனார் ஆவார். இவர்கிசான் மசுதூர் பிரஜா கட்சியினைச் சார்ந்தவர்.
# ஜிசாட்-17

**ஜிசாட்-17**(GSAT-17) ஒரு இந்திய தகவல் தொடர்பு செயற்கைக்கோள் ஆகும். இச்செயற்கைக் கோள் இந்திய விண்வெளி ஆய்வு மையத்தால் உருவாக்கப்பட்ட இந்திய செயற்கைக்கோளாகும். இந்த செயற்கைக்கோளானது, 24 C-கற்றை, 2 தாழ்நிலை சி-கற்றை, 12 உயர்நிலை சி-கற்றை, 2 சிxஎஸ் (C-கற்றை மேலே/S-கற்றை கீழே), மற்றும் 1 எஸ்xசி (S-கற்றை மேலே/C-கற்றை கீழே) வாங்கியனுப்பிகளைக் கொண்டதாகும். இச்செயற்கைக்கோள் தகவல் தொடர்பு மற்றும் தேடுதல் மற்றும் மீட்புப் பணிகளுக்கான வாங்கியனுப்பிகளைக் கூடுதலாகக் கொண்டுள்ளது. விண்ணில் ஏவப்பட்ட தருணத்தில், ஜிசாட்-17 ஆனது இந்திய விண்வெளி ஆய்வு மையத்தால் கட்டமைக்கப்பட்ட செயற்கைக்கோள்களிலேயே எடை மிகுந்ததாக இருந்துள்ளது.  
இந்த செயற்கைக்கோளானது 28 சூன் 2017 அற்று ஏரியேன் 5 ஈசிஏ மூலமாக பிரெஞ்சு கயானாவில் உள்ள கெளரவ் என்ற ஆய்வு மையத்திலிருந்து அனுப்பப்பட்டது. இந்த செயற்கைக்கோள் இந்திய விண்வெளி மையத்தால் உருவாக்கப்பட்டு ஏரியன் விண்வெளி அமைப்பால் ஏவப்படும் 21 ஆவது செயற்கைக்கோள் ஆகும்.
# பொன்மெய்யாண்டநல்லூர்

பொன்மெய்யாண்டநல்லூர் என்பது இந்தியாவின் தமிழ்நாட்டில் தஞ்சாவூர் மாவட்டத்தில் பாபநாசம் வட்டத்தில் அமைந்துள்ள ஒரு கிராமம் ஆகும்.
# பொன்மெய்யாண்டநல்லூர்

### மக்கட்தொகை

2001 மக்கள் தொகை கணக்கெடுப்பின்படி பொன்மெய்யாண்டநல்லூரில் மொத்த மக்கள் தொகை 619 பேர் ஆவர். இதில் 304 பேர் ஆண்கள் மற்றும் 315 பேர் பெண்கள் இருந்தனர். இதில் பாலின விகிதம் 1036, கல்வியறிவு விகிதம் 51.39.
# பொன்மெய்யாண்டநல்லூர்

## மேற்கோள்

-
# தாமரை ஊசித்தட்டான்

**நீல வால் ஊசித்தட்டான்** *(blue-tailed damselfly)* அல்லது **தாமரை ஊசித்தட்டான்** (* இசுனூரா எலிகன்சு*) என்பது கோயெனாகிரியோனிடே குடும்பத்தைச் சேர்ந்த ஊசித்தட்டான் ஆகும்.
# தாமரை ஊசித்தட்டான்

## உள்ளினமும் வகையினங்களும்

எலிகன்சு உள்ளினத்தின் வகையினங்கள் பின்வருமாறு:
- *இசுனூரா எலிகன்சு எபினேரி* சுக்கிமிடு, 1938
- *இசுனூரா எலிகன்சு எலிகன்சு* (வாண்டர் இலிண்டன், 1820)
- *இசுனூரா எலிகன்சு பொந்திகா* சுக்கிமிடு, 1939
- *இசுனூரா எலிகன்சு f. இன்புசுகான்சு*
- *இசுனூரா எலிகன்சு f. இன்புசுகான்சு-அபுசொலீட்டா*
- *இசுனூரா எலிகன்சு f. உரூபெசென்சு*
- *இசுனூரா எலிகன்சு f. டய்பிகா*
- *இசுனூரா எலிகன்சு f. வயோலாசியா*
# தாமரை ஊசித்தட்டான்

## விவரிப்பு

தாமரை ஊசித்தட்டான் (*Ischnura elegans*) இனத்தின் உடல் 27 முதல் 35 மிமீ வரை வளரும்; சிறகு அகலம் 35 மிமீ வரை அமையும். பின்னிறகுகளின் நீளம் 14 முதல் 20 மிமீ வரை அமையலாம். முதிர்ந்தா ஆண் தாமரைத் தட்டானின் தலையும் கழுத்தும் நீலமும் கருப்பும் கலந்த பாணியில் இருக்கும். முன்னிறகுகளில் இருநிற சிறகுச்சூலகம் அமையும். கண்கல் நீல நிறத்தில் இருக்கும். ஓய்வில், பெரும்பாலான ஊசித்தட்டான்களின் சிறகுகள் பின்புறம் ஒன்றி மடிந்திருக்கும். ஆனால், தட்டான்களின் இறகுகள் வெளியே தட்டையாக நீட்டிக் கொண்டிருக்கும். ஆண் இளவுயிரியின் கழுத்தில் பசுமைநிழல் தட்டும்.
# தாமரை ஊசித்தட்டான்

## பரவல்

இந்த ஊசித்தட்டான் இனம் பெரும்பாலும் ஐரோப்பாவிலும் and நடுவண் கிழக்கு, தென்கிழக்கு ஆசியப் பகுதிகளிலும் வாழ்கிறது. இது ஒரு பொது ஊசித்தட்டான் இனமாகும்.
# தாமரை ஊசித்தட்டான்

## வாழிடம்

ஊசித் தட்டான்கள் தேங்கிய அல்லது மெதுவாக நீர்பாயும் தாழ்நிலச் சூழலிலும் சதுப்பு நிலத்திலும் மாசுற்ற நீர்ப் பகுதியிலும் வாழ்கின்றன.
# ரகசிய அருங்காட்சியகம்

புணரும் மிகவும் புகழ்பெற்ற சிற்பம்]]  
**இரகசிய அருங்காட்சியகம்** அல்லது **இரகசிய அறை** (The '''Secret Museum or Secret Cabinet) இத்தாலி நாட்டின் நேப்பில்ஸ் நகரத்தில் அமைந்துள்ளது. பொம்பெயி மற்றும் ஹெர்குலியம் ஆகிய இடங்களில் கண்டெடுக்கப்பட்ட,
பண்டைய ரோம் மற்றும் பண்டைய கிரேக்கத்தின் தொன்மையான சிற்றின்ப கலைச் சிற்பங்கள் கொண்ட அருங்காட்சியகமாகும்.  
பண்டைய இந்தியாவின் இலக்குமியின் நிர்வாண யானைத் தந்தத்திலாலான சிலை இவ்வருங்காட்சியகத்தில் வைக்கப்பட்டுள்ளது.  
இந்த இரகசிய அருங்காட்சியகத்தைக் காண மரியாதைக்குரிய, நன்கு படித்த நன்னடத்தை கொண்டவர்களுக்கு மட்டுமே அனுமதி அளிக்கப்படுகிறது.
# பொன்குண்டு

**பொன்குண்டு** *(ponkundu)* என்பது இந்திய மாநிலம் தமிழ்நாட்டில் தஞ்சாவூர் மாவட்டத்தின் பட்டுக்கோட்டை வட்டத்தில் உள்ள ஒரு சிற்றூர் ஆகும்.
# பொன்குண்டு

## மக்கள் தொகை

2001 மக்கள் தொகை கணக்கெடுப்பின்படி பொன்குண்டுவின் மொத்த மக்கள் தொகை 708 ஆகும். இதில் 331 பேர் ஆண்கள் மற்றும் 377 பேர் பெண்கள் ஆவர். பாலின விகிதம் 1139 கல்வியறிவு விகிதம் 74.92%
# பொன்குண்டு

## இலக்கியத்தில்

புத்தமிழ் இலக்கிய பெண் எழுத்தாளர்களில் ஒருவரான கிருத்திகா எழுதிய இரண்டு பெயர்பெற்ற தமிழ்ப் புதினங்கள் பொன்குண்டு சிற்றூரிலும் புகைநாட்டுவிலும் நிகழ்வுகளை விவரிக்கின்றன.
# ஊத்தங்கரை ஸ்ரீதேவி பூதேவி சமேத ஸ்ரீ வெங்கடரமண சுவாமி கோயில்

**ஊத்தங்கரை ஸ்ரீதேவி பூதேவி சமேத ஸ்ரீ வெங்கடரமண சுவாமி திருக்கோயில்** என்பது கிருஷ்ணகிரி மாவட்டம், ஊத்தங்கரை நகரின் காந்தி சாலையில் அமைந்துள்ள ஒரு பெருமாள் கோயிலாகும்.
# ஊத்தங்கரை ஸ்ரீதேவி பூதேவி சமேத ஸ்ரீ வெங்கடரமண சுவாமி கோயில்

### பழமை

இக்கோயில் 2000களின் துவக்கத்தில் கட்டப்பட்டது என்றாலும் கூட சுமார் 200 ஆண்டுகளுக்கு முன்பு பஜனைக் கோயில் என்ற பெயரில் வழங்கப்பட்டு வந்துள்ளது. காலத்தின் மாற்றத்தாலும் இக்கோயிலில் இருந்த சிலைகள் காணாமல் போனதாலும் கோயில் முழுமையாக சிதிலமடைந்து விட்டமையால் புதிதாக கட்டப்பட்டு செயல்பட்டு வருகிறது.
# ஊத்தங்கரை ஸ்ரீதேவி பூதேவி சமேத ஸ்ரீ வெங்கடரமண சுவாமி கோயில்

### விழாக்கள்

இக்கோயிலில் தினமும் அதன் தினப்படிதாரர்களின் உதவியோடு சிறப்பு பூசைகள் நடைபெறுகிறன. ஒவ்வோர் சனிக்கிழமைகளிலும் பக்தர்கள் கூட்டம் அதிகமாக இருக்கும்.
மேலும் இக்கோயிலில் ஆண்டுதோறும் கீழ்க்கண்ட சிறப்பு விழாக்களும் சிறப்பாக நடைபெறுகிறது. இந்த விழா நாட்களில் சுவாமிக்கு சிறப்பு அபிஷேக ஆராதனைகளும், பிற்பகலில் சுவாமி திரு வீதி உலாவும் நடைபெறும்.  
1. விஜயதசமி விழா
2. ராம நவமி
3. புரட்டாசி மாத மூன்றாவது சனி
4. கருட சேவை
5. கிருஷ்ண ஜெயந்தி
# பாட்டியின் கதை (குறுநாவல்)

***பாட்டியின் கதை*** ஆர். கே. நாராயணன் எழுதிய இந்தகுறுநாவலாகும்இக்குறுநாவலுக்கு அவரது சகோதரர் ஆர். கே. லக்ஷ்மணன்விளக்கப்படங்கள் வரைந்துள்ளார்.1992-ல் இந்திய சிந்தனை வெளியீடுகள்என்ற பதிப்பகத்தால் வெளியிடப்பட்டது.அது பின்னர் இந்தியாவுக்கு வெளியே *தி கிரான்டுமதர்சு டேல்*என்ற பெயரில்ஹெய்ன்மன் என்பவரால்1993 இல் வெளியிடப்பட்டது இந்த புத்தகம் ஆர். கே. நாராயணனின் மற்ற புத்தகங்களைவிட, அவரது சோதனை போக்குகளைவெளிப்படுத்தியது.ஆர். கே. நாராயணனின் பெரியபாட்டி தன் கணவரைத் தேடி நெடும் பயணம் செய்யக் கட்டாயப்படுத்தப்பட்டதை நாராயணனிடத்தில் விவரித்த விவரங்களைக் கொண்டு எழுதப்பட்டுள்ளது..
# மாணிக்க ஊசித்தட்டான்

**மாணிக்க ஊசித்தட்டான்** ***(பிளாட்டிசைப்பா பிட்சிமோன்சி)***, அல்லது **பிட்சிமோனின் நகை** குளோரோசைப்பிடே குடும்ப ஊசித்தட்டான்களின் ஓரினமாகும். இது தென் ஆப்பிரிக்காவைத் தாயகமாகக் கொண்ட இனமாகும். இது வாழிடம் மர்ங்களாலும் காடுகலாலும் சூழ்ந்த ஓடைகளும் ஆறுகளும் ஆகும்.
இது மிகச் சிறிய இனமாகும்; சிறகின் நீளம் 29 முதல் 34 மிமீ வரையும் சிறகு அகலம் 46 முதல் 54மிமீ வரையும் அமையும். முதிர்ந்த ஆண்தட்டானின் கழுத்து குரும்பட்டையுள்ள மஞ்சட்சிவப்பு முதல் சிவப்பு நிறமாகத் திகழும். வயிறு தெளிந்த சிவப்பு, கருப்பு, நீலமாக அமையும். பெண்களும் இளவுயிரிகளும் dark அடர்பழுப்பு முதல் காக்கி நிறத்தில் இருக்கும்.
# விஜய் பட்கர்

**விஜய் பட்கர்** (*Vijay P. Bhatkar*) என்பவர் இந்திய கணினி அறிவியலாளர், தகவல் தொழில்நுட்ப தலைவர் மற்றும் கல்வியாளர் ஆவார். இவர் பரம் மீத்திறன் கணினிகளின் வளர்ச்சிக்கு வழிவகுத்தார். பட்கர் மகாராட்டிரா பூசண், பத்ம சிறீ, பத்ம பூசண் விருதுகளைப் பெற்றுள்ளார். இந்திய கணினி பத்திரிகை *டேட்டா கிவிஸ்ட்* இவரை இந்தியாவின் தகவல் தொழில்நுட்பத் துறையை வடிவமைத்த நட்சத்திர முன்னோடி எனப் பெருமைப்படுத்தியுள்ளது. இவர் *சி-டாக்* நிறுவனத்தின் நிர்வாக இயக்குநராக இருந்தார். தற்போது இந்தியாவிற்கான வளரும் மீத்திறக் கணினித் திட்டத்தில் பணிபுரிகிறார்.  
2017ஆம் ஆண்டு சனவரி முதல் இந்தியாவின் நலாந்தா பல்கலைக் கழகத்தின் அதிபராக நியமிக்கப்பட்டார். இதற்கு முன்னர் தில்லி, இந்திய தொழில்நுட்பக் கழகத்தின் நிர்வாக வாரியத்தின் தலைவராக 2012 முதல் 2017 வரை பணியாற்றினார்.
# விஜய் பட்கர்

## பிறப்பு

விஜய் பட்கர் இந்தியாவில் மகாராட்டிராவில் உள்ள அகோலா மாவட்டத்தில் முரும்பாவில் 1946 அக்டோபர் 11-இல் பிறந்தார்.
# விஜய் பட்கர்

## படிப்பும் பட்டங்களும்

1965ஆம் ஆண்டில் விஸ்வேஸ்வரயா தேசிய தொழில்நுட்ப நிறுவனம் என்ற பொறியியல் கல்லூரியில் இளங்நிலை பொறியியல் பட்டம் பெற்றார். 1968ஆம் ஆண்டில் மஹாராஜா சயாஜிராவோ பல்கலைக்கழகத்தில் முதுநிலைப் பொறியியல் பட்டம் பெற்றார். 1972ஆம் ஆண்டில் தில்லியிலுள்ள இந்திய தொழில்நுட்பக் கழகத்திலிருந்து பொறியியல் துறையில் முனைவர் பட்டம் பெற்றார். 2011ஆம் ஆண்டில் பாட்டீல் பல்கலைக் கழகத்திலிருந்து கெளரவ முனைவர் பட்டம் பெற்றார். 2014ஆம் ஆண்டில், குஜராத் தொழில்நுட்ப பல்கலைக்கழகத்திலிருந்தும் கெளரவ முனைவர் பட்டம், பெற்றார்.
# விஜய் பட்கர்

## பணிகள்

பட்கர் 1991ஆம் ஆண்டில் முதல் இந்திய மீத்திறன் கணினி, பரம் 8000, பின்னர் 1998-இல் பரம் 10000 ஆகியவற்றை உருவாக்கினார்.  
சனவரி 2017-இல், டாக்டர் பாட்கர் நலாந்தா பல்கலைக்கழகத்தின் வேந்தராக நியமிக்கப்பட்டார். இதற்கு முன்னர் தில்லி-இந்திய தொழில்நுட்பக் கழகத்தின் நிர்வாகக் குழுவின் தலைவராகப் பணியாற்றினார். இந்தியாவில் 6,000க்கும் அதிகமான அறிவியலாளர்களின் விஞ்ஞான பாரதி அமைப்பின், தேசிய அறிவியல் தலைவராக உள்ளார். பாட்கர் 12 புத்தகங்கள் மற்றும் 80 தொழில்நுட்ப மற்றும் ஆராய்ச்சி ஆவணங்களை எழுதியுள்ளார். பல பல்கலைக் கழகங்களின் பட்டமளிப்பு விழாவில், பன்னாட்டு மற்றும் தேசிய மாநாடுகளில் உரையாற்றியுள்ளார்.
# விஜய் பட்கர்

## விருதுகள் மற்றும் அங்கீகாரங்கள்

- பத்ம பூசண் (2015)
- இராமானுஜ அறக்கட்டளை விருது (2007)
- இந்திய வர்த்தக மற்றும் தொழில்துறை கூட்டமைப்பு விருது (1983)
- பீட்டர்ஸ்பர்க் பரிசு (2004)
- பத்மஸ்ரீ விருது (2000)
- பிரியதர்சினி விருது (2000)
- தேசிய ஆராய்ச்சி வளர்ச்சி நிறுவன விருது (1984-85)
- இந்திய புவி-தொழில்நுட்ப அமைப்பின் தங்க பதக்கம் (1976)
# ரகசியா

**ரகசியா**(*Rahasya*, பிறப்பு: 25 செப்டம்பர் 1988) இந்திய நடிகையும்வடிவழகியும் நாடக கலைஞரும் ஆவார்.
# ரகசியா

## திரைப்பட விவரங்கள்

| 2004 | *ஜேனி பாம்பே டூ கோவா* | முதன்மை வேடம் | இந்தி |
| --- | --- | --- | --- |
| *வசூல்ராஜா எம்.பி.பி.எஸ்* | சீனா தானா பாடலில் | தமிழ் |  |
| *எம். குமரன் சன் ஆஃப் மகாலட்சுமி* | சிறப்புத் தோற்றம் | தமிழ் |  |
| *தேவதையைக் கண்டேன்* | சிறப்புத் தோற்றம் | தமிழ் |  |
| *சுக்ரன்* | சிறப்புத் தோற்றம் | தமிழ் |  |
| *பிப்ரவரி 14 (திரைப்படம்)* | சிறப்புத் தோற்றம் | தமிழ் |  |
| *தாஸ்* | சிறப்புத் தோற்றம் | தமிழ் |  |
| *ராஜு பாய்* | சிறப்புத் தோற்றம் | தெலுங்கு |  |
| *ஒக்கடுநாடு* | சிறப்புத் தோற்றம் | தெலுங்கு |  |
| 2006 | பரமசிவன் (திரைப்படம்) | ஆச தோசை பாடலில் | தமிழ் |
| 2008 | *யாரடி நீ மோகினி* | ஓ பேபி பாடலில் | தமிழ் |
| *அண்ணன் தம்பி* | சிறப்புத் தோற்றம் | மலையாளம் |  |
| *ஹோமம்* | சிறப்புத் தோற்றம் | தெலுங்கு |  |
| *சாமிடா* | சிறப்புத் தோற்றம் | தமிழ் |  |
| *அர்ஜூன்* | சிறப்புத் தோற்றம் | கன்னடம் |  |
| 2009 | *வைகை* | சிறப்புத் தோற்றம் | தமிழ் |
| *இந்திர விழா* | ஸ்டெல்லா | தமிழ் |  |
| *முன்னார்* | வந்தனா | தமிழ் |  |
| *ஓடிப் போலாமா* | சிறப்புத் தோற்றம் | தமிழ் |  |
| 2010 | *கந்தகர்* | சிறப்புத் தோற்றம் | மலையாளம் |
| *மண்டபம்* | சிறப்புத் தோற்றம் | தமிழ் |  |
| *அம்பாசமுத்திரம் அம்பானி* | சிறப்புத் தோற்றம் | தமிழ் |  |
| *ரகளபுரம்* | சிறப்புத் தோற்றம் | தமிழ் |  |
| 2014 | *வேல்முருகன் போர்வெல்ஸ்* | தமிழ் | } |
# அகாசுரன்

**அகாசூரன்** (*Aghasura*) என்பவன் இந்து மற்றும் வேத இதிகாசங்களின் கூற்றின்படி ஒரு அரக்கன் ஆவான். அகாசுரன் கம்சனின் தளபதிகளில் ஒருவன். புத்தனா மற்றும் பகாசுரானின் அண்ணணாவான்.  
பாகவத புராணத்தின்படி கண்ணனைக் கொல்லகம்சனால் அகாசுரன் அனுப்பப்படுகிறான். கண்ணன் நண்பர்களோடு விளையாடும் இடத்தில் அகாசுரன் பெரிய பாம்பு வடிவு எடுத்து, வாயைத் திறந்து வைத்துக் கொண்டு காத்திருந்தான். மாடு மேய்த்துக்கொண்டிருந்த கண்ணனின் தோழர்கள், அதை மலைக்குகை என்று நினைத்துக்கொண்டு உள்ளே சென்று விட்டனர். மாயக்கண்ணன் அது என்னவென்று அறிந்துகொண்டான். சிரித்துக்கொண்டே உள்ளே சென்று அகாசுரன் வாயை மூடமுடியாதவாறு நின்றுகொண்டான். தன் உருவத்தை பெரிதாக்கினான். அசுரன் மூச்சு முட்டி இறந்தான். ஒன்றும் நடக்காதவாறு கண்ணன் நண்பர்களுடன் வீடு வந்து சேர்ந்தான்.
# ஆதித்யா கல்யாண்பூர்

**ஆதித்யா கல்யாண்பூர்** (*Aditya Kalyanpur*) இந்தியாவைச் சேர்ந்த ஒரு தபலா இசைக்கலைஞர் ஆவார். 1978 ஆம் ஆண்டு சூலை மாதம் 21 ஆம் தேதியன்று பிறந்தார். பஞ்சாப் கரானா முறையில் தபலா இசைத்து வருகிறார்.
# ஆதித்யா கல்யாண்பூர்

## வாழ்க்கைக் குறிப்பு

ஆதித்யா கல்யாண்பூர் இந்தியாவின் மும்பை நகரத்தில் பிறந்தார். தனது ஐந்தாவது வயதில் தபலா வல்லுநர் மறைந்த அல்லா ரக்கா கான் மற்றும் அவரது மகன் சாகிர் உசைன் ஆகியோரின் வழிகாட்டுதலின் கீழ் தனது படிப்பைத் தொடங்கினார். மிதிபாய் கல்லூரியில் வணிகவியல் பட்டம் பெற்றார். 11 வயதாக இருந்தபோது வணிக ரீதியாக வாக் தாச்சுக்காக தனது குரு சாகிர் உசைனுடன் அறிமுகமானார்.  
சிவ்குமார் சர்மா, அம்சத் அலி கான், பிரபா அத்ரே, என். ராஜம், சுல்தான் கான், சாகித் பர்வேசு, விசுமோகன் பட், சதீசு வியாசு, சூசாத் கான் மற்றும் நயன் கோசு உள்ளிட்ட கலைஞர்களுடன் இணைந்து இவர் இசைநிகழ்ச்சிகளுக்குச் சென்றுள்ளார். டி.என். கிருட்டிணன், என். ரமணி, யு. சிறீனிவாசு மற்றும் லால்குடி கிருட்டிணன் உள்ளிட்ட கர்நாடக கலைஞர்களுடனும் இவர் சென்றுள்ளார். ஏ.ஆர். கல்யாண்புட்டுடன் சுற்றுப்பயணம் சென்றார்.
# ஆதித்யா கல்யாண்பூர்

## விருதுகள்

- "முதல்" தர கலைஞராக அனைத்து இந்திய வானொலி
# டி. செல்வராஜ்

**டி. செல்வராஜ்** (இறப்பு 15 மே. 2016) ஓர் இந்திய அரசியல்வாதியும், தமிழ்நாட்டின் முன்னாள் சட்டமன்ற உறுப்பினரும் ஆவார். இவர் 1996 ஆம் ஆண்டு நடைபெற்ற தமிழ்நாடு சட்டமன்றத் தேர்தலில், உடுமலைபேட்டை தொகுதியிலிருந்து, திராவிட முன்னேற்றக் கழக வேட்பாளராகப் போட்டியிட்டு, தமிழக சட்டசபைக்குத் தேர்ந்தெடுக்கப்பட்டார். பின்னர் 2001 ஆம் ஆண்டு சட்டமன்றத் தேர்தலில், அண்ணா திராவிட கழக வேட்பாளரான சி. சண்முகவேல் என்பவரால் தோற்கடிக்கப்பட்டார்.
# தக்காளியில் ஒருங்கிணைந்த பயிர் பாதுகாப்பு

**தக்காளியில் ஒருங்கிணைந்த பயிர் பாதுகாப்பு** என்பது தக்காளி சாகுபடியில் அதன் பயிர்களை நன்கு பாதுகாப்பது குறித்த ஒரு செய்முறையாகும்
# தக்காளியில் ஒருங்கிணைந்த பயிர் பாதுகாப்பு

### சாகுபடி முறைகள்:

;நாற்றங்கால்
1. சரியான வடிகால் வசதியுடன் நாற்றங்காலை அமைப்பது மண் மூலம் தோன்றும் நோய்களை தவிர்க்க உதவும்.
1. குழித்ததட்டு நாற்றங்காலில் 300 கிலோ தென்னை நார்க்கழிவிற்கு ஒரு கிலோ சூடோமோனாஸ் புளோரசன்ஸ் கலந்து இடுதல் வேண்டும்.
1. நச்சுயிரி நோய்களுக்கு எதிர்ப்பு தன்மையுள்ள கலப்பின இரகங்களை தேர்வு செய்தல் வேண்டும்.
1. நாற்றங்காலில் உபயோகப்படுத்தும் வலைகள் சாறுண்ணும் பூச்சிகள் நுழையாதவாறு இருக்க வேண்டும்.
1. நாற்றங்காலில் ஒத்த வயதுடைய நாற்றுக்கள் ஒரே இடத்தில் இருக்குமாறு அமைக்க வேண்டும்.
;வயல்
1. ஒரு வரிசை செண்டு மல்லியை 14 வரிசை தக்காளிக்கு நடுவே தடுப்பு (அ) கவர்ச்சி பயிராக பயிர் செய்தல் வேண்டும்.
1. இரகங்களுக்கு 60 x 45 செ.மீ மற்றும் கலப்பினங்களுக்கு 90 x 60 செ.மீ இடைவெளி இருக்குமாறு நடுதல் வேண்டும்.
1. இலைத்துளைப்பான் பாதிப்பை தவிர்க்க 5சதம் வேப்பங்கொட்டை கரைசலை நட்ட 15வது நாள் தெளிக்க வேண்டும்.
# தக்காளியில் ஒருங்கிணைந்த பயிர் பாதுகாப்பு

### இயந்திர முறைகள்

1. இனக்கவர்ச்சி பொறியை எக்டருக்கு 5 என்ற எண்ணிக்கையில் வைப்பதன் மூலம் காய்ப்புழு தாய் அந்துப்பூச்சி நடமாட்டத்தை கண்காணிக்க இயலும்.
1. காய்ப்புழுவின் முட்டைகளை மேற்பகுதி மூன்று இலைகளை கண்காணிப்பதின் மூலம் சேகரித்து அழிக்க இயலும்.
# தக்காளியில் ஒருங்கிணைந்த பயிர் பாதுகாப்பு

### உயிரியல் முறைகள்

1. முட்டை ஒட்டுண்ணி டிரைக்கோகிரம்மா கைலோனிஸ் ஒரு லட்சம் / எக்டர் என்ற அளவில் பூக்கும் தருணத்தில் இருந்து ஆறு முறை விடுதல் வேண்டும்.
1. தக்காளி காய்ப்புழுவின் நச்சுயிரி (ஹெலிக்கோவெர்பா நச்சுயிரிஏஹசல்ஸ்)யை ஆரம்ப கட்டத்தில் மூன்று முறை தெளித்தால் காய்ப்புழுவின் எண்ணிக்கையை குறைக்கும்.
1. பாதிக்கப்பட்ட பழங்கள், நச்சுயிரிதாக்கப்பட்ட மற்றும் வாடல் நோய் தாக்கப்பட்ட செடிகளை சேகரித்து அவ்வப்போது அப்புறப்படுத்த வேண்டும்.
# தக்காளியில் ஒருங்கிணைந்த பயிர் பாதுகாப்பு

### ரசாயன முறைகள்

1. காய்ப்புழுவின் பாதிப்பை குறைக்க  
ஏமாமெக்டின் பென்ஜோயேட் -0.5 மிலிஃலி (அ)
குளோர்நைட்ரோப்ரோனோஸ் -0.5 மிலிஃலி (அ)
ஸ்பைனோசேட் -0.5 மிலி லி (அ)
பேசில்லஸ் துhpஞ்சியன்ஸிஸ் -2 கி/லி
இவற்றில் ஏதேனும் ஒன்றை தெளிக்கலாம்.  
1. முன்கருகல் நோயைத் தவிர்க்க மேங்கோசெப் 2 கி/லி தெளிக்கலாம்.
1. சேடிகளை சரியாக கட்டுவது பறவைக் கண் நோயை தவிர்க்க உதவும்.
1. பாக்டீரியல் வாடல் நோயை தவிர்க்க ப்ளிச்சிங் பவுடர் 12 கிலோ/எக்டர் இடுதல், streptomycin தெளித்தல் மற்றும் பயிர் சுழற்சி ஆகியவற்றை பின்பற்ற வேண்டும்.
- வேளாண்மை சார்ந்த தொழில் நுட்பங்கள் (நூல்), 2017 ஜூன், வேளாண்மைத் துறை, தர்மபுரி
# ஈரோடு காசிபாளையம் மலேசிய முருகன்

**ஈரோடு காசிபாளையம் மலேசிய முருகன்** அல்லது **பால முருகன் கோவில்** தமிழ்நாடு, ஈரோடு மாவட்டம், காசிபாளையம் என்ற ஊரில் அமைந்துள்ள ஒரு முருகன் கோவில் ஆகும். மலேசியாவில் உள்ள பிரசித்தி பெற்ற பெரிய முருகன் சிலை போன்று, 36 அடி முருகன் சிலை இங்கு நிறுவப்பட்டுள்ளது இதன் சிறப்பாகும்.
# ஈரோடு காசிபாளையம் மலேசிய முருகன்

## அமைவிடம்

ஈரோடு மாவட்ட மாநகரப் பேருந்து நிலையத்திலிருந்து 5 கி.மீ. தொலைவிலும், இரயில் நிலையத்திலிருந்து 3 கி.மீ. தொலைவிலும் உள்ள காசிபாளையத்தில் பால முருகன்(மலேசிய முருகன் கோவில்) அமைந்துள்ளது.
# ஈரோடு காசிபாளையம் மலேசிய முருகன்

## விழாக்கள்

கந்தசட்டி விழா இங்கு மிகவும் சிறப்பாகக் கொண்டாடப்படுகிறது.
# அக்னிவேசர்

**அக்னிவேசர்** (, Agniveśa) என்பவர் ஒரு புகழ்பெற்ற ரிஷிகளில் (முனிவர்களில்) ஒருவர். இவர் ஆயுர்வேத மருத்துவம் பற்றி எழுதிய பழைய நூலாசிரியர்களில் ஒருவர் இவர் ஆத்ரேய புனர்வசு முனிவரின் (ஆயுர்வேத மருத்துவத்தின் முன்னோடி) மாணவர். ஆத்ரேயரின் போதனைகளை அடிப்படையாகக் கொண்ட அக்னிவேஷ் தந்திரம் (அல்லது அக்னிஷ் சம்ஹிதை) என்னும் தற்போது கிடைக்காத ஆயுர்வேத உரையை இயற்றினார். மேலும் அக்னிவேசர் துவக்கிய மருத்துவப் பள்ளி அவர் இயற்றிய
அக்னிவேச சம்ஹிதை என்ற நூலை
அடிப்படையாகக் கொண்டு இயங்கியது. துவக்ககால ஆறு ஆயுர்வேத பள்ளிகளில் இதுவும் ஒன்றாகும். (மற்றவை பராஷரா, ஹரீதா, பீலா, ஜதுர்கர்னா மற்றும் க்ஷர்பானி).  
சரக சம்ஹிதை உரையில்: "இந்த தந்திரம் (அக்னிவேசா) அக்னிஷ்சாரால் எழுதப்பட்டு, சரகரால் திருத்தப்பட்டு, சரக சம்ஹிதை உருவாகியது" என குறிப்பிடுகிறது.
# கணிதத்தின் மொழி

**கணிதத்தின் மொழி** (*language of mathematics*) என்பது இயல்மொழிகளின் (தமிழ், ஆங்கிலம்...) நீட்சியாகும். கணிதத்திலும் அறிவியலிலும் விதிகள், தேற்றங்கள், கணித நிறுவல்கள், பகுப்புவழி பகுத்தறிதல் தீர்மானங்கள் மேலும் பல முடிவுகளைச் சுருக்கமாகவும் நுட்பமாகவும் தெளிவாகவும் கூறுவதற்கு இது பயன்படுகிறது.
# கணிதத்தின் மொழி

## கூறுகள்

கணித மொழியின் முதன்மைக் கூறுகள்:
- சாதாரணப் பயன்பாட்டுச் சொற்களைக் கூடுதலான நுட்பம் மற்றும் குறிப்பிடத்தக்க வகையில் வருவிக்கப்பட்டப் பொருளுடையவையாகப் பயன்படுத்தல்.
::எடுத்துக்காட்டாக, தருக்கத்தில் "அல்லது" என்ற சொல்லானது "ஒன்று, மற்றது அல்லது இரண்டும்" என்ற பொருளைத் தரும். ஆனால், அதே சொல் சாதாராணப் பயன்பாட்டில் "அல்லது" என்ற சொல் "ஒன்று அல்லது மற்றது" என்றுதான் பெரும்பாலும் பொருள்படும்."இரண்டும்" என்ற அதிகமாகக் கொள்ளப்படுவதில்லை. இதேபோல வடிவவியலில் "கோடு" என்பது அகல அளவு பூச்சியமாகக் கொண்டமையும் ஒரு நேர் வடிவமெனப் பொருள்படும்.  
- சொற்களை அவற்றின் சாதாரணப் பயன்பாட்டுப் பொருளிலிருந்து முற்றிலும் மாறுபட்டப் பொருளில் பயன்படுத்தல்.
::எடுத்துக்காட்டாக, நுண்புல இயற்கணித அமைப்பான "வளையம்" என்பது இயல்மொழியில் "வளையம்" என்பதன் பொருளுடன் சிறிதும் தொடர்பில்லாதது. மெய்யெண்கள், கற்பனை எண்கள் என்பவை இருவகையான எண்களே தவிர அவை ஒன்றைவிட ஒன்று மெய்யானதோ அல்லது கற்பனையானவையோ அல்ல.  
- புதிதாக உருவாக்கப்பட்ட சொற்கள், சொற்றொடர்களின் பயன்பாடு.
::எடுத்துக்காட்டாக, பல்லுறுப்புக்கோவை, காப்பமைவியம் போன்ற சொற்கள்.  
- சொற்களுக்கும் சொற்றொடர்களுக்கும் பதிலாகக் கணிதக் குறிகளைப் பயன்படுத்தல்
::எடுத்துக்காட்டாக, "<math>A=B</math>" என்ற குறியீடு "<math>A</math> சமம் <math>B</math>" எனவும் "<math>\forall x</math>" என்ற குறியீடு எனவும் வாசிக்கப்படுகிறது.  
- வாக்கியங்களின் பகுதியாக வாய்பாடுகளைப் பயன்படுத்தல்
::எடுத்துக்காட்டு வாக்கியம்:
:::"<math>e=mc^2</math> * என்பது ஐன்ஸ்டீனின் பொருண்மை - ஆற்றல் சமன்பாட்டை அளவுரீதியாக உருவகிக்கிறது.*" வாய்பாடுகளிலுள்ள எழுத்துக்கள் சூழலைப் பொறுத்து வெவ்வேறு பொருள்படுபவை என்பதால் வாக்கியத்தோடு சேராமல் நிற்கும் வாய்பாடுகள் பொருளற்றவையாகும்.
:::: வாய்ப்பாட்டில் தூல உடலின் ஆற்றலையும் திணிவையும், ஒளீயின் வேகத்தையும் சுட்டுகின்றன.
# கணிதத்தின் மொழி

## புரிதல்

கணிதத்தின் மொழியின் இத்தகையப் பண்புகளால் அதனைப் புரிந்து கொள்வது பொதுவாகச் சிரமமானது. இதனைச் சமாளிப்பதற்குக் கணித மொழி குறித்து சிறிதளவாவது முன்னறிதல் வேண்டும்.  
மின்னியியல் உடற்செயலியல் வல்லுநர் எச். பி. வில்லியம்சின் கணித மொழியை மூளையின் செயற்பாடுகளோடு ஒப்பிட்டுள்ளார்.
# அய்க்கண்

**அய்க்கண்** (செப்டம்பர் 1, 1935 – ஏப்ரல் 11, 2020) என்பவர் தமிழக எழுத்தாளரும், தமிழ்ப் பேராசிரியரும் ஆவார். இவர் 800 க்கும் மேற்பட்ட சிறுகதைகளும், நாவல்களும் எழுதியுள்ளார்
# அய்க்கண்

## பிறப்பும் கல்வியும்

இவர் திருப்பத்தூர் வட்டம் கோட்டையூரில் 01-09-1935 இல் பிறந்தார். இவரது இயற்பெயர் மு. அய்யாக்கண்ணு என்பது. கோட்டையூரில் தொடக்கக் கல்வியை முடித்தார். பள்ளத்தூர் அருணாச்சலம் செட்டியார் உயர்நிலைப் பள்ளியில் பள்ளிப் படிப்பையும், அழகப்பா பல்கலைக் கழகத்தில் பட்டப்படிப்பையும் முடித்தார். திருப்பத்தூர் ஆறுமுகம்பிள்ளை சீதையம்மாள் கல்லூரியில் தமிழ்ப் பேராசிரியராக சேர்ந்து தமிழ்த் துறைத் தலைவராகிப் பணி ஓய்வு பெற்றார். இவரது முதல் சிறுகதை, *வள்ளியின் திருமணம்* என்பது. இக்கதை ஆனந்த விகடனில் வெளிவந்துள்ளது.
# அய்க்கண்

## எழுத்துப் பணிகள்

தமிழக அரசு பதினாறு சிறந்த சிறுகதைகளைத் தேர்ந்தெடுத்து ஆங்கிலம் உள்ளிட்ட 22 மொழிகளில் மொழிபெயர்த்து வெளியிட்டுள்ளது. அதில் இவரது கதையும் இடம்பெற்றுள்ளது. அகில இந்திய வானொலி நிலையம் நடத்திய நாடகப் போட்டியில் இவர் எழுதிய நாடகம் முதல் பரிசு பெற்றது. இந்நாடகம் 19 தேசிய மொழிகளில் மொழிபெயர்க்கப்பட்டு வானொலியில் ஒலிபரப்பப்பட்டது. இவர் எழுதிய, மண் எனும் சிறுகதை தற்போது 12 ஆம் வகுப்பிற்குப் பாடமாக வைக்கப்பட்டுள்ளது. உலகத் தமிழ் எழுத்தாளா் சங்க சிவகங்கை மாவட்டத் தலைவராக இருந்தவர்.
# கூத்தனூர்

**கூத்தனூர்** (Koothanur) என்பது இந்தியா தீபகற்பத்தில், தமிழ்நாடு மாநிலத்தின் திருவாரூர் மாவட்டத்தில் அமைந்திருக்கும் ஒரு நகரம் ஆகும். திருவாரூரில் இருந்து 25 கி.மீ. தூரத்தில் இந்த நகரம் அமைந்துள்ளது.  
கல்விக் கடவுளான சரஸ்வதிக்கு கோயில் (கூத்தனூர் சரசுவதி கோயில்) இங்குதான் உள்ளது. தமிழ்நாட்டில் சரஸ்வதிக்கு அமைந்துள்ள ஒரே கோயில் கூத்தனூரில் மட்டுமே உள்ளது.சரஸ்வதி கடவுள்கல்வித் தெய்வமாகக் கருதப்படுகிறார்; எனவே,இந்த தெய்வத்தை வணங்கினால் நல்லறிவைப் பெறலாம் என்று நம்பப்படுகிறது.
# கூத்தனூர்

## அமைவிடம்

கடல் மட்டத்திலிருந்து சுமார் 24.35 மீட்டர் உயரத்தில், என்ற புவியியல் ஆள்கூறுகள் கொண்டு, கூத்தனூர் புறநகர்ப் பகுதி அமையப் பெற்றுள்ளது.
# கூத்தனூர்

## கூத்தனூர்வரலாறு

தமிழ் கவிஞரான ஒட்டக்கூத்தர் பிறப்பிடமாக திருச்சிராப்பள்ளி மாவட்டத்திலுள்ள மலரி என்று அழைக்கப்பட்ட தற்போதைய திருவெறும்பூர் இருந்தாலும், கல்விக் கடவுளான சரசுவதிக்கு, தற்போதைய திருவாரூரில் உள்ள கூத்தனூர் பகுதியில்கோயில் எழுப்பினார். சோழ மன்னன்ராஜராஜ சோழன் இந்தக் கிராமத்தை ஒட்டக்கூத்தரின் கவிதைகளுக்குப் பாிசாக வழங்கினாா்என நம்பப்படுகிறது. எனவே இந்த கிராமம் (கூத்தன் + ஊர் =) கூத்தனூர்  என்று அழைக்கப்படுகிறது. விஜயதசமி திருவிழா, இக்கோவிலில் நடை பெறும் மிக முக்கியமான திருவிழாக்களில் ஒன்றாகும்.
# திருக்கோயிலூர் வருவாய் கோட்டம்

**திருக்கோயிலூர் வருவாய் கோட்டம்** (*Tirukkoyilur division*) என்பது இந்தியாவின் தமிழ்நாட்டின், கள்ளக்குறிச்சி மாவட்டத்தின் இரண்டு வருவாய் கோட்டங்களில் ஒன்றாகும். இதன் தலைமையிடம் திருக்கோயிலூர் ஆகும். இந்த வருவாய் கோட்டத்தில் கல்வராயன்மலை வட்டம், சின்னசேலம் வட்டம், கள்ளக்குறிச்சி வட்டம், சங்கராபுரம் வட்டம் ஆகிய நான்கு வட்டங்கள் அடங்குகின்றன.
# அழியும் நிலையில் உள்ள இந்திய வன விலங்குகளின் பட்டியல்

ரியோ+20 புவி உச்சி மாநாட்டில் 2018ஆம் ஆண்டிற்கான இந்தியாவின் செம் பட்டியல் வெளியிடப்பட்டது. இந்தியாவில் அழிந்து வரும் நிலையில் உள்ள 132 வகையான தாவரங்கள் மற்றும் விலங்குகள் இதில் உள்ளன.
# அழியும் நிலையில் உள்ள இந்திய வன விலங்குகளின் பட்டியல்

## மிக அருகிய இனங்கள்

### கணுக்காலிகள்

- இராமேசுவரம் பெருஞ்சிலந்தி
- அலங்கார மரச் சிலந்தி
# அழியும் நிலையில் உள்ள இந்திய வன விலங்குகளின் பட்டியல்

## மிக அருகிய இனங்கள்

### பூச்சிகள்

- குள்ள காட்டுப் பன்றி - உறிஞ்சும் பேன்
# அழியும் நிலையில் உள்ள இந்திய வன விலங்குகளின் பட்டியல்

## மிக அருகிய இனங்கள்

### ஊா்வன

- மெட்ராஸ் ஸ்பாட் ஸ்கின்க் (*Barkudia insularis*)
- வடக்கு ஆற்று டெர்ராபின் (*Batagur baska*)
- சிவப்பு கிரீட கூரை ஆமை (*Batagur kachuga*)
- *சினிமாஸ்பிஸ் ஆனைகட்டியென்சிஸ்*
- அழுங்காமை
- சொம்புமூக்கு முதலை
- ஜெய்பூர் தரை கெக்கோ (*Geckoella jeyporensis*)
- குண்டியா இந்திய தவளை (*Indirana gundia*)
- தேரைத் தோல் தவளை (*Indirana phrynoderma*)
- ராவின் டார்ட் தவளை (*Micrixalus kottigeharensis*)
- சார்லஸ் டார்வின் தவளை (*Minervarya charlesdarwini*)
- தத்தாத்ரேயா இரவு தவளை (*Nyctibatrachus dattatreyaensis*)
- புனித தோப்பு புதர் தவளை (*Philautus sanctisilvaticus*)
- அம்போலி புதர் தவளை (*Pseudophilautus amboli*)
- குமிழ் தவளை
- பச்சைக் கண் புதர் தவளை (*Raorchestes chlorosomma*)
- கிரீட் புஷ் தவளை (*Raorchestes griet*)
- கைகாட்டி புதர்த் தவளை
- மார்க்ஸ் புஷ்ஃப்ராக் (*Raorchestes marki*)
- மூணாறு புதர் தவளை (*Raorchestes munnarensis*)
- பொன்முடி புதர் தவளை
- ஒளிரும் புதர் தவளை (*Raorchestes resplendens*)
- ஷில்லாங் குமிழி-கூடு தவளை (*Raorchestes shillongensis*)
- ஆனைமலை பறக்கும் தவளை (*Rhacophorus pseudomalabaricus*)
- சுசில் புதர் தவளை
- அம்போலி தேரை (*Xanthophryne tigerina*)
- மினர்வராயா முத்துராஜா
# அழியும் நிலையில் உள்ள இந்திய வன விலங்குகளின் பட்டியல்

## மிக அருகிய இனங்கள்

### பறவைகள்

- வெள்ளை வயிற்றுக் கொக்கு
- கானமயில்
- பயேர் பொக்கார்டு
- கரண்டி அலகு உள்ளான்
- வெண்முதுகுக் கழுகு
- கருங்கழுத்துப் பாறு
- மெலிந்த அலகு கழுகு
- வங்காள வரகுக்கோழி
- பூகுன் பாடும்பறவை
- இமய மலைக் காடை
- ஜெர்டன் கல்குருவி
- செந்தலைக்கழுகு
- நேசமான லேப்விங்
- கிறிஸ்துமஸ் தீவு போர்க்கப்பல் பறவை
- இளஞ்சிவப்பு தலை வாத்து
- மஞ்சள் மார்புப் பன்டிங்
- சைபீரியக் கொக்கு
- வன ஆந்தை
# வீங்கிய செல்கள்

**வீங்கிய செல்கள்** (*Bulliform cells*) என்பவை பெரிய, குமிழ் வடிவ புறத்தோல் செல்களாகும். இவை ஒரு வித்திலை தாவர இலையின் மேற்பரப்பில் ஒரு குழுவாக காணப்படுகின்றன. இவை பொதுவாக இலையின் மைய நரம்பின் அருகில் காணப்படுகின்றன. இவை அளவில் பெரிய, நிறமற்ற வெற்றுசெல்கள் ஆகும்.
# வீங்கிய செல்கள்

## செயல்பாடு

போதுமான அளவு நீர் கிடைக்கும்போது இச்செல்கள் நீரை உறிஞ்சி விரைப்படைகின்றன. விரைப்படைவதால், இலை நீண்டு விரிவடைகின்றன. நீர் பற்றாக்குறையின்போது இச்செல்கள் நீரை இழந்து தளர்வடைகின்றன. தளர்வடையும் போது இலைகள் வெளிக்காட்டாமல் சுருண்டு விடுகின்றன. இதனால் நீரிழப்பு குறைக்கப்படுகிறது. இவ்வாறு வீங்கிய செல்கள் சாதகமற்ற சூழலில் நீரிழப்பை தடுக்க உதவுகின்றன. வறட்சி காலங்களில் புல் தாவரங்களில் நுண் குமிழ்களின் மூலம் ஏற்படும் நீரிழப்பு, வீங்கிய செல்களை தூண்டி இலையை மேற்புறமாக மடித்து மூடிக்கொள்ளச் செய்கிறது. சாதகமான சூழலில் வீங்கிய செல்கள் அளவில் பெரிதாகி இலைகளை மீண்டும் திறக்க உதவுகின்றன. இலைகள் மடிந்து கொள்வதால் சூரிய ஒளி படாமல் தவிர்க்கப்படுகிறது. எனவே நீராவிப்போக்கு குறைக்கப்படுகிறது. இந்த நிகழ்வு பெரும்பாலும் ஒருவித்திலைத் தாவரங்களில் குறிப்பாக புல் தாவரங்களில் காணப்படுகிறது. வறண்ட மற்றும் ஈரமான சுழலில் இலைகளை மடிக்கவும், சுருட்டவும் வீங்கிய செல்கள் உதவுகின்றன.
# பூஜ்ய நிழல் நாள்

**பூஜ்ய நிழல் நாள்** (Zero Shadow Day) என்பது நிழல் காண இயலா நாள் அதாவது சூரியன் நேரடியாக நம் வாழும் பகுதிக்கு மேல் சிகர எல்லையில் உள்ள நாள் ஆகும். சூரிய ஒளியினால் உண்டாகக் கூடிய ஒரு பொருளின் நிழலைக் கொண்டு நம்மால் சூரியனின் இயக்கம், சூரிய ஆரம், பூமியின் நேரம், நாம் இருக்கக்கூடிய இடத்தின் அட்சரேகை அமைப்பு ஆகியவற்றை கண்டறியலாம். பொதுவாக, சூரியனால் உருவாகும் ஒரு பொருளின் நிழல் சூரிய உதயத்தில் அதிக நீளத்தோடு இருக்கும். இந்த நிழலானது நீளத்தில் குறைந்து கொண்டே வந்து உச்சி வேளையில் மிகக்குறைந்து, பின் மீண்டும் சூரியன் மறையும் வரை வளர்ந்து அதிகமாகிக் கொண்டே செல்லும். ஆனால், ஓர் வருடத்தின் இரண்டு நாட்களில் மட்டும் பொருளின் நிழலானது அப்பொருளுக்கு மிகச் சரியாக கீழே விழுவதால் நம்மால் அப்பொருளின் நிழலைக் உச்சி மதிய வேளையில் கூட காண இயலாது. அந்த நாட்கள் நிழல் காணஇயலா நாள் அல்லது பூஜ்ய நிழல் நாள் என்றழைக்கப்படுகிறது. பொருளின் அடியில் தோன்றும் இந்த நிழலினை சில சிறிய உபகரணங்கள் கொண்டு நம்மால் காண இயலும்.
# பூஜ்ய நிழல் நாள்

## பூஜ்ஜிய நிழல் நாள் எப்போது தோன்றும்?

நம் புவியானது, தன்னைத்தானே சுற்றிக்கொண்டு, சூரியனை நீள்வட்டப்பாதையில் சுற்றி வருகின்றது. பூமியின் அச்சானது சூரியனைச் சார்ந்து 23.45°கோணத்தில் (தோராயமாக 23.5°) சாய்வாக சுற்றுகிறது. இதனால் பருவநிலை மாறுபாடுகள் உண்டாகின்றது.  
இதேபோல் பூமியின் தென்துருவம் சூரியனை நோக்கி 23.5° சாய்வாக உள்ளபோது வட துருவம் நீண்ட இரவும் தென்துருவம் நீண்ட பகலும் கொண்டிருக்கும். இதனை ஜூன் சங்கிராந்தி என்பர்.
# பூஜ்ய நிழல் நாள்

## பூஜ்ஜிய நிழல் நாள் எப்போது தோன்றும்?

### பூஜ்ய நிழல் நாள் எப்பகுதியில் உருவாகும் ? எந்த மாதத்தில் உருவாகும்?

பூமியின் நிலநடுக்கோட்டிலிருந்து அட்சரேகை 23.5° அளவில் உள்ள தென் மண்டலப் பகுதியும், (மகரரேகை) மற்றும் 23.5° உள்ள வட மண்டலப்பகுதியும் (கடக ரேகை) வருடத்தின் இரண்டு நாட்களில் சூரியனை மிகச் சரியாக அதன் சிகர உச்சியில் (Zenith) பெறும். இங்கு பூஜ்ய நிழல் நாள் ஏற்படும். வடதுருவ மகரரேகையில் +23.5° மற்றும் +90° வரை உள்ள பகுதிகளும் தென் துருவ கடகரேகையில் -23.5° மற்றும் -90° வரை உள்ள பகுதிகளில் சூரியன் சிகர உச்சியை அடையாது. எனவே அப்பகுதிகளில் இந்த சூரிய நிகழ்வு நடைபெறாது. இந்த சூரிய நிகழ்வு டிசம்பர் சங்கிராந்தி மற்றும் உத்தராயணம் இடைப்பட்ட காலத்திலோ அல்லது உத்தராயணம் மற்றும் ஜூன் சங்கிராந்திக்கு இடைப்பட்ட காலத்திலோ அல்லது ஜூன் சங்கிராந்தி மற்றும் தட்சிணாயணத்தில் இடைப்பட்ட மாதத்திலோ ஏற்படும்.  
பூமியின் நிலநடுக் கோட்டின் வட அல்லது தென் துருவத்திலிருந்து சூரியனுக்கு உள்ள கோணத் தொலைவை சூரியனின் சாய்வுத் தொலைவு என்போம். எப்போது இந்தத் சூரியனின் சாய்வுத் தொலைவு நம் பகுதியின் அட்சரேகையின் மதிப்புக்கு சமமாக உள்ளதோ, அப்போது சூரியனானது அப்பகுதியில் சிகர உச்சியை அடையும். இதனால் உருவாகும் நிழலானது அப்பொருளுக்கு அடியிலே சில மணித்துளிகள் நீடிப்பதால் நம்மால் அப்பொருளின் நிழலை காண இயலாது.
# கொக்கி

**கொக்கி** என்பது ஒரு முனையில் அரை வட்ட வடிவில் வளைந்தும் மறு முனை நீண்டும் காணப்படும் ஒரு கருவியாகும். இது மற்றொரு பொருளைப் பிடிக்க, தாழ்ப்பாள் போல அல்லது எந்த வகையிலும் தன்னை இணைக்கவும் மீன் பிடித்தல் தொழிலிலும் பயன்படுகிறது.சில பொருள்களை இலகுவாக கையில் எடுப்பதற்கு முடிகளுடனும், அதன் தொலைதூர முனை, கூர்மையாகவும் அமைந்துள்ளன.
# கொக்கி

## கொக்கியின் வகைகள்

- தானியங்களை அறுவடை செய்யப் பயன்படும் கொக்கி, பெரிய அரிவாள் அல்லது அறுவடைக் கொக்கி
- பாலியல் விபரீத விளையாட்டில் பயன்படுத்தப்படும் இணைப்புக் கொக்கி
- நிலைக்கால் கொக்கி, கதவுகளில் பயன்படுத்தப்படும் கண் திருகாணியில் ஈடுபடும் ஒரு கொக்கி பட்டை
- தொப்பி கொக்கி, 15 மற்றும் 16 ஆம் நூற்றாண்டுகளின் தொப்பிகளில் அணியப்படும் ஆபரணம்
- சரக்கு கொக்கி, வானூர்திகளில் சரக்குகளைக் கையாளப் பயன்படுத்தப்படும் பல்வேறு வகையான கொக்கி அமைப்புகள்
- கைவேலைக் கொக்கி, நூல் கோற்க்க அல்லது நூலை குத்துவதற்கு பயன்படுத்தப்படுகிறது
- திரைச்சீலை கொக்கி, தொங்கும் திரைச்சீலைகளுக்கு பயன்படுத்தப்படுகிறது
- ஆடை கொக்கி, ஆடைகளை இணைக்க துணைக்கருவியாக பயன்படுத்தப்படுகிறது
- காது கொக்கி, காதணிகளை இணைக்க பயன்படுத்தப்படுகிறது
- மீன் தூண்டில், மீன் பிடிக்க பயன்படுகிறது
- இறைச்சிகளை சமைக்கப் பயன்படும் மாமிசக் கொக்கி இதன் மற்றோரு வகை கொக்கியானது, இறைச்சிக் கடைகள் மற்றும் இறைச்சித் தொழிலில் விலங்குகளின் இறைச்சிகளைத் தொங்கவிடுவதற்கு பயன்படுத்தப்படுகிறது
- மலையேற்ற கொக்கி, ஒரு கயிற்றுடன் இணைக்கப்பட்ட ஒரு கொக்கி, ஒரு இலக்கை எறிந்து சிக்கிக்கொள்ளும் வகையில் வடிவமைக்கப்பட்டுள்ளது.
- கொக்கி மற்றும் சங்கிலி இணைப்பான், ரயில்வே வாகனங்களுக்கான இணைப்புக்கான இயந்திர பகுதி கொக்கி (கை கருவி), லாங்ஷோர்மேனின் கொக்கி மற்றும் பேல் ஹூக் என்றும் அழைக்கப்படுகிறது, இது சுமைகளைப் பாதுகாப்பதற்கும் நகர்த்துவதற்கும் பயன்படுத்தப்படும் கருவி
- செயற்கை உடலுறுப்புக் கொக்கி - செயற்கை உறுப்புகளை இணைக்க பயன்படும் கொக்கி
- தூக்கு கொக்கி - சுமைகளைப் பிடிப்பதற்கும் தூக்குவதற்கும் பயன்படுத்தப்படுகிறது
- ரயிலை நிறுத்தாமல் தபால் பைகளை எடுக்க மெயில் ஹூக்
- ஆடு மேய்ப்பனின் கொக்கி, ஆடு அல்லது பிற விலங்குகளை மேய்க்கும் போது, அவைகளுக்கு இரை பறிக்கவும், பிற விலங்குகளிலிருந்து பாதுகாக்கவும் பயன்படுத்தப்படும் ஒரு கோல்
- முற்றுகை கொக்கி, முற்றுகையின் போது சுவரில் இருந்து கற்களை இழுக்க பயன்படுத்தப்படும் பண்டைய ரோமானிய ஆயுதம்
- மைய நங்கூரக் கொக்கி மூலம் பல கொக்கிகள் பொருத்தி பரந்த பரப்பில் பயன்படுத்தும் வகையில் உள்ளன. கொக்கிகளில் மேலும் ஒரு மேற்பரப்பு பகுதியாக அழுத்தமாக பிடிக்கவும் வாய்ப்புகளை அதிகரிக்கவும் வடிவமைக்கபட்டுள்ளது
# புனித ஜெபமாலை அன்னைத்திருத்தலம்

**புனித ஜெபமாலை அன்னைத் திருத்தலம்** இந்தியா, தமிழ்நாடு, கோயம்புத்தூர் மாவட்டத்தில், கருமத்தம்பட்டி என்னும் ஊரின் அருகில் உள்ள ஓர் ஜெபமாலைத் திருத்தலம் ஆகும்.
# புனித ஜெபமாலை அன்னைத்திருத்தலம்

## அமைவிடம்

இத்திருத்தலமானது கோயம்புத்தூர்- அவினாசி தேசியநெடுஞ்சாலை 47ல், கோயம்புத்தூரிலிருந்து 27 கிலோமீட்டரில் தொலைவில்
கருமத்தம்பட்டி பேருந்து நிறுத்தத்திலிருந்து தெற்கே 1 கிலோமீட்டர் தொலைவிலும் அமைந்துள்ளது.
# புனித ஜெபமாலை அன்னைத்திருத்தலம்

## ஆண்டுப்பெருவிழா

ஆண்டுதோறும் அக்டோபர் மாதம் முதல் ஞாயிற்றுக்கிழமை
ஜெபமாலை அன்னைத்திருநாள்: அக்டோபர் 7ஆம் நாள்.
# புனித ஜெபமாலை அன்னைத்திருத்தலம்

## போக்குவரத்து

### விமானப் போக்குவரத்து

கோவை விமான நிலையம் வந்தடைந்தபின் பேருந்து மூலம் கருமத்தம்பட்டி
பேருந்து நிறுத்தத்தில் இறங்கி திருத்தலம் வந்தடையலாம்.
# புனித ஜெபமாலை அன்னைத்திருத்தலம்

## போக்குவரத்து

### இரயில் போக்குவரத்து

கோவை இரயில் நிலையம் வந்தடைந்தபின் பாசஞ்சர் இரயில் மூலம் *சோமனூர் இரயில் நிலையத்தில்* இறங்கி பேருந்து மூலம் கருமத்தம்பட்டி பேருந்து நிறுத்தத்தில் இறங்கி திருத்தலம் வந்தடையலாம்.
# புனித ஜெபமாலை அன்னைத்திருத்தலம்

## போக்குவரத்து

### பேருந்து போக்குவரத்து

கருமத்தம்பட்டி பேருந்து நிறுத்தத்தில் இறங்கி தெற்கே ஒரு கிலோமீட்டர் தொலைவில் சென்றால் இந்திருத்தலம் வந்தடையலாம்.
# வேறினமாதல் - தமிழ் இலக்கணம்

**வேறினமாதல்** என்பது வெவ்வேறு ஒலிகள் ஓரினமாவத்ற்குப் பதிலாக ஓரினமாக உள்ள ஒலிகள் வேறுபட்டு நிற்கும் நிலையாகும்.
இம்மாற்றம் திராவிட மொழிகளில் கீழுள்ள பேச்சு வழக்குகளில் உணர முடியும்.  
போடுடா - போடுறா,(டா - றா)  
சொல்லுடா - சொல்றா,(லு -றா)  
வேப்பம் - வேட்பம் (ப் -ட்)  
பதற்றம் - பதட்டம் (ற் - ட்)
# வெந்தயம்

**வெந்தயம்** (தாவர வகைப்பாடு :*Trigonella foenum-graecum*; ஆங்கிலம்: Fenugreek; இந்தி: மேதி) என்பது Fabaceae குடும்ப மூலிகை. இது உணவுப்பொருளாகவும், மருந்தாகவும் பயன்படுத்தப்படுகிறது. தமிழர் சமையலில் பயன்படுத்தப்படும் ஒரு சுவைப்பொருள். இதன் செடி கீரையாகவும் விதைகள் சுவையூட்டியாகவும், வெந்தயக் குழம்பு, வெந்தய தோசை போன்றவற்றிற்கான மூலப் பொருளாகவும் பயன்படுத்தப்படுகிறது. ஈரமான மண்ணுள்ள சூழலில், இது எளிதாக வளரும்.
# வெந்தயம்

## முளைகட்டிய வெந்தயக்கீரை

வீட்டு சமையலறையில் பயன்படுத்தும் வெந்தயத்தை சிறிதளவு எடுத்து தேங்காய் தொட்டியில் மணல் இட்டு அதில் தூவி நீர் விட்டு முளைக்க செய்யலாம் அதுவே ஒரு வாரத்திற்குள் நமக்கு தேவையான வெந்தயக்கீரை பயன்படுத்துவதற்கு உதவும் சுத்தமான முறையில் தயாரிக்கும் எளிய முறையில் நம் வீட்டிலேயே தயாரிக்கும் இந்த முறையானது குழந்தைகளுக்கும் பெரியவர்களுக்கும் நல்ல ஆரோக்கியத்தை வழங்க கூடியதாகும் ஆகவே வீட்டிலேயே இதை முளைக்கட்டி பயன்படுத்துவது மிகச் சிறந்தது
# பிரதான நேரம்

**பிரதான நேரம்** அல்லது **உச்ச நேரம்** (prime time) என்பது தொலைக்காட்சி நிகழ்ச்சிக்கான மாலை நடுப்பகுதியில் நடக்கும் ஒளிபரப்பு நிரலாக்கத்தின் தொகுதி. பிரதான நேரம் என்பது ஒரு குறிப்பிட்ட நேரக் கால அளவைப் பொறுத்து அடிக்கடி வரையறுக்கப்படுகிறது - உதாரணமாக (அமெரிக்காவில்), 19:00 முதல் 22:00 வரை (மத்திய மற்றும் மலை நேரம்) அல்லது 20:00 முதல் 23:00 (கிழக்கு மற்றும் பசிபிக்) நேரம்).
# பிரதான நேரம்

## இந்தியா

இந்திய தொலைக்காட்சியில் பிரதான நேரம் 20:00 மற்றும் 22:30 க்கு இடையே நிகழ்கிறது. பிரதான செய்தி நிகழ்ச்சிகள் 20:30 மணிக்கு ஒளிபரப்பப்படுகின்றன, மேலும் அதிகபட்சமாக மதிப்பிடப்பட்ட தொலைக்காட்சி நிகழ்ச்சியானது 20:00 மணிக்கு அதற்கு முன்னதாக உள்ளது. பொதுவாக, பிரதான நேரங்களில் நிகழ்ச்சிகள் உள்நாட்டு நாடகங்கள் தான் ஒளிபரப்பப்படுகிறது. வார நாட்களில் பல்சுவை நிகழ்ச்சிகள் ஒளிபரப்பப்படுகிறது.  
பிரதான நேரத்த தொடர்களில் சன் தொலைக்காட்சி தொடர்கள் தான் முதலிடம். சித்தி, திருமதி செல்வம், கோலங்கள், தெய்வமகள், தென்றல் , நந்தினி, கண்மணி, சரவணன் மீனாட்சி, அழகு, செம்பருத்தி, நாயகி, யாரடி நீ மோகினி, வாணி ராணி, பாரதி கண்ணம்மா, பாண்டியன் ஸ்டோர்ஸ் போன்ற பல தொடர்கள் பிரதான நேர வெற்றித் தொடர்கள் ஆகும்.
# பிரதான நேரம்

## சீனா

சீன தொலைக்காட்சியில் பிரதான நேரம் 19:00 முதல் 22:00 இடையே நிகழ்கிறது. இதை *கோல்டன் டைம்* என்றும் அழைக்கப்பார்கள். மற்றும் *கோல்டன் வீக்* என விடுமுறை நாட்களில் அழைக்கப்படுகிறது.
# பிரதான நேரம்

## தென் கொரியா

தென் கொரியாவில் பிரதான நேரம் வழக்கமாக வாரத்தில் 20:00 முதல் 23:00 இடையே நிகழ்கிறது. சனி மற்றும் ஞாயிற்றுக்கிழமைகளில் இது 18:00 முதல் 23:00 வரை நிகழ்கிறது. குடும்பம் சார்ந்த தொலைக்காட்சி நிகழ்ச்சிகள் 22:00 க்கு முன் ஒளிபரப்பப்படுகின்றது, மேலும் வயதுவந்தோர் சார்ந்த தொலைக்காட்சி நிகழ்ச்சிகள் 22:00 க்குப் பிறகு ஒளிபரப்பப்படுகின்றது.
# நிலை மாற்றம்

**நிலை மாற்றம்** (Phase transition) (அல்லது படிநிலை மாற்றம்) என்பது பொதுவாக ஒரு பொருள் திட, திரவ, வாயு ஆகிய நிலையில் இருந்து ஒன்றில் இருந்து வேறாக மாறுவதையோ அல்லது அரிதான நிகழ்வான பிளாஸ்மா (இயற்பியல்) நிலைமாற்றங்களை விவரிக்க பயன்படுகிறது,
# நிலை மாற்றம்

## உருகுதல்

திண்ம்ப் பொருள் வெப்பப்படுத்தும் போது திரவமாக மாறுவதற்கு உருகுதல்
# நிலை மாற்றம்

## ஆவியாதல்

திரவப் பொருள் வெப்பப்படுத்தும் போது வாயுவாக மாறுவதற்கு ஆவியாதல்
# நிலை மாற்றம்

## குளிர்வித்தல்

வாயுப் பொருள் குளிர்வித்தலின் விளைவாக திரவமாக மாறுவதற்கு குளிர்வித்தல்
# நிலை மாற்றம்

## உறைதல்

திரவப் பொருள் குளிர்வித்தலின் விளைவாக திண்மமாக மாறுவதற்கு உறைதல்
# நிலை மாற்றம்

## பதங்கமாதல்

திண்மம் பொருள் வெப்பப்படுத்தும் போது வாயுவாக மாறுவதற்கு பதங்கமாதல்
# நிலை மாற்றம்

## மேற்கோள்

தமிழ்நாடு பாடநுால் கழகம் . ஏழாம் வகுப்பு அறிவியல்-
http://www.textbooksonline.tn.nic.in/Books/Std07/Std07-II-MSSS-TM-2.pdf
# புளுட்டோனியம் (III) குளோரைடு

## பாதுகாப்பு

அனைத்து புளுட்டோனியம் சேர்மங்களும் அணுக்கரு ஆயுதப் பரவல் ஒப்பந்தத்தின்படி கட்டுப்பாடுகளுக்கு உட்பட்டவையாகும்.  
புளுட்டோனியத்தின்கதிரியக்கத்தன்மையின்காரணமாக PuCl<sub>3</sub> உட்பட அனைத்து புளுட்டோனியம் சேர்மங்களும்தொடுவதற்கு வெவெதுப்பானவை.இருப்பினும் இச்சேர்மங்களைத்தொடுவதுஉகந்தசெயல் அல்ல. ஏனெனில், இத்தகைய தொடுதல் கதிரியக்கத் தன்மையின் காரணமாக மிகவும் தீவிரமான காயங்களை ஏற்படுத்தி விடும்.
# ஹைட்ராஞ்ஜியா மேக்ரோபைலா

**ஹைட்ராஞ்ஜியா மேக்ரோபைலா** (Hydrangea macrophylla) என்பது ஒரு பூக்கும் தாவரமாகும். இது சப்பானை பூர்வீகமாகக் கொண்ட ஒரு புதர் தாவரமாகும். இது 2 மீ (7 அடி) முதல் 2.5 மீட்டர் (8 அடி) வரையிலான உயரம் வளரக்கூடியது. இத்தாவரத்தில் கோடை மற்றும் இலையுதிர்காலத்தில் இளஞ்சிவப்பு அல்லது நீல பூக்கள் பெரிய கொத்துக்களாகப் பூக்கும். இது அலங்கரிக்கப் பயன்படும் ஒரு செடியாக உலகின் பலபகுதிகளில் பயன்படுத்தப்படுகிறது. இச் செடி மண்ணின் தன்மைக்கு ஏற்ப வேறுபட்ட நிறமுள்ள பூக்களை பூக்கக்கூடியது.
அமிலத் தன்மையுடைய மண்ணில் வளரும் போது நீல நிறத்திலும்.
காரத் தன்மையுடைய மண்ணில் வளரும் போது ஊதா நிறத்திலும்.
நடுநிலைத் தன்மையுடைய மண்ணில் வளரும் போது வெள்ளை நிறத்திலும் பூக்கும்.
# நீளக்கால் கொசு உள்ளான்

**நீளக்கால் உள்ளான்** (*Long-toed stint*) *காலிடிரிசு சப்மினுட்டா*), என்பது ஒரு சிறிய கரைப்பறவை ஆகும். இதன் பேரினத்தின் பெயர் பண்டைய கிரேக்கச் சொல்லான *kalidris* அல்லது *skalidris* என்ற சொல்லில் இருந்தும் இனப்பெயர் இலத்தீன் சொல்லான *subminuta *என்ற சொல்லில் இருந்து பெறப்பட்டுள்ளது, எனவே, இன காலிடிரிசுஇருசொற் பெயரீடு *காலிடிரிசு மினூட்டா(Calidris minuta)* ஆகும்.
# நீளக்கால் கொசு உள்ளான்

## பரவல்

கோடையில் வட அரைக்கோளத்தில் தென்மேற்கு சைபீரியாவின் கான்பகுதிகளில் தொடங்கி மங்கோலியா, கோர்யாக் மலையின் பனிச்சமவெளிப் பகுதிகள், வடகிழக்கு காம்சட்கா, கமாண்டர் தீவுகள், வட குரில் தீவுகளும் ஒகோத்சுக் கடல் விளிம்பு, வட வெர்கயான்சுகி மாவட்டம், ஓபு ஆறு அருகாமை இவற்றின் இனப்பெருக்கப் பகுதிகளாக இருக்கலாம்தினப்பெருக்கம் முடிந்தது குளிர்காலங்களில் (குறிப்பாக, சூலை முதல்) இந்தியாவின் கிழக்குப் பகுதி, இலங்கை, தென்கிழக்கு ஆசியா தொடங்கி தாய்வான் வரையிலும் தெற்கே பிலிப்பைன்சு, இந்தோனேசியா, மேற்கு ஆத்திரேலியா, தென்கிழக்கு ஆத்திரேலியா வரை வலசை செல்லும்.
# நீளக்கால் கொசு உள்ளான்

## உடலமைப்பு தோற்றம்

நீளக்கால் உள்ளான் ஒரு மிகச் சிறிய கரையோரப் பறவை ஆகும். இதன் நீளம் வெறும் 13 முதல் 16 செமீ ; இறக்கைகளின் அகலம் 26.5 முதல் 30.5 செமீ; எடை 25 கி. நீளக்கால் உள்ளான் ஒரு மிகச் சிறிய கரையோரப் பறவை ஆகும். இதன் நீளம் வெறும் 13 முதல் 16 செமீ ; இறக்கைகளின் அகலம் 26.5 முதல் 30.5 செமீ; எடை 25 கி. இது சிறிய தலையும் குறுநேர் கூர்ப்பு நுனி அலகும் உ௶ஐயதாகும். மெல்லிய கழுத்தும் வட்டமான வயிறும் குறுத்து நீண்ட கால்களும் பெற்றிருக்கும். கால் உகிர் ஒல்லியாகவும் நீண்டும், குறிப்பாக நடு உகிர் நீண்டும் இருக்கும். முதன்மைச் சிறகுகள் வால்வரை நீளும். பழுப்புத் தலைமுடியும் கண்ணடியில் வெளிர்பட்டையும் அமையும்.
# சாமராயபட்டி

**சாமராயபட்டி** தமிழ்நாட்டின் திருப்பூர் மாவட்டத்தின் தென் கோடியில் உள்ள மடத்துக்குளம் வட்டத்தில் இயற்கை எழில் சூழ்ந்த வயல் வெளிகளுக்கு மத்தியில் அமைந்துள்ள ஒரு கிராமம் ஆகும்.
# சாமராயபட்டி

## முதன்மைத் தொழில்கள்

இங்குள்ள மக்களுக்கு முதன்மைத் தொழிலாக விவசாயம் உள்ளது. நெல், கரும்பு, வாழை, தென்னை போன்றவை முதன்மைப் பயிர்களாக இருக்கின்றன.
# சாமராயபட்டி

## அமைவிடம்

இவ்வூர் மடத்துக்குளத்தில் இருந்து தெற்கே 8 கி.மீ தொலைவிலும் உடுமலையில் இருந்து கிழக்கே 12 கி.மீ தொலைவிலும் திண்டுக்கல் மாவட்டம் பழநியில் இருந்து மேற்கே 24 கி.மீ தொலைவிலும் அமைந்துள்ளது. புவியியல் ரீதியான அமைவிடம் 10°30'0" வடக்கு 77°19'52" கிழக்கு ஆக உள்ளது.
# சாமராயபட்டி

## தபால் நிலையம்

சாமராயபட்டியில் ஒரு துணை தபால் நிலையம் உள்ளது. இதன் குறியீடு எண் 642204 ஆகும்.
# சாமராயபட்டி

## அருகிலுள்ள இடங்கள்

திருமூர்த்தி அணை, அமராவதி அணை, அமணலிங்கேசுவரர் ஆலயம், தாண்டேசுவரர் ஆலயம், காசி விசுவநாதர் ஆலயம், பழனி முருகன் கோவில் போன்ற புகழ் மிக்க வழிபாட்டு மற்றும் சுற்றுலாத் தலங்கள் இவ்வூரின் அருகில் உள்ளன.
# ஆத்ரேயர்

**ஆத்ரேயா** (Atreya) (आत्रेय) அல்லது அத்ரேயா புனர்வாஸ் என்பவர் அத்திரி முனிவரின் வழித்தோன்றலாவார். இவர் மிகப் பெரிய முனிவர்களில் ஒருவரான இந்து புராணங்களில் விவரிக்கப்பட்டுள்ளார். இவர் காந்தார தேசத்தின் தக்சசீலத்தைச் சேர்ந்தவர்.  
மகாபாரதம் குறிப்பிடப்படும் காந்தார நாட்டு அரசர் நாகசித்தின் தனி மருத்துவராக பணியாற்றியவர் என கருதப்படுகிறது.  
இவர் ஆயுர்வேத மருத்துவத்தில் வல்லமை மிக்கவர். இவருடைய ஆறு சீடர்கள் அக்னிவேசர், பராசரர், ஹராசுரர், பேலர், ஜடகரணி, ஷர்ப்பணி ஆகியோர் ஆறு ஆயுர்வேத மருத்துவப் பள்ளிகளைதோற்றுவித்துனர். அக்னிவேச சம்ஹிதை மற்றும் பேல சம்ஹிதை ஆகிய புத்தகங்களைசரகர் தன்னுடைய சரக சம்ஹிதையில் பலஇடங்களில் மேற்கோள் காட்டுகிறார். சரக சம்ஹிதை 1880 இல் தெலுங்கு மொழியில் பனையோலை பதிப்பாக கண்டறியப்பட்டுள்ளது. அது தற்போது தஞ்சாவூர் சரபோஜி மன்னர் நூலகத்தில் வைக்கப்பட்டுள்ளது.
# கூசு மலை

**கூசு மலை** (Kusu Hill) என்னும் மலை தமிழ்நாட்டின், கிருட்டிணகிரி மாவட்டம், கிருட்டிணகிரி-பெங்களுரு தேசிய நெடுஞ்சாலையில் மாவட்ட ஆட்சித் தலைவர் அலுவலகத்தின் அருகில் உள்ளது. இதன் மேல்பாகம் செங்குத்தாக அதாவது கூராக இருப்பதால் இந்தப் பெயர் ஏற்பட்டுள்ளது.
இதன் மேல் ஏறுவது மிக கடினமாக இருந்தாலும் கார்த்திகை தீபத் திருவிழாவின்போது இளைஞர்கள் ஏறி விளக்கு ஏற்றுகின்றார்கள்.
இதன் அடிவாரத்தில் இயற்கை அழகுடன் முனீசுவரர் கோவில் அமைந்துள்ளது.
இக்கோவிலில் ஒவ்வொரு வருடமும் சித்திரை, வைகாசி மாதங்களில் பாரதக் கூத்து
நடத்தப்படுகிறது. ஆடி மாதத்தில் திருவிழா விமரிசையாக கொண்டாடப்படுகிறது.
# மால்குடி டேஸ்

**மால்குடி டேஸ்** (*Malgudi Days*) என்பது1943-ஆம் ஆண்டில் இந்திய சிந்தனை வெளியீடுகள்மூலம் வெளியிடப்பட்ட ஆர். கே. நாராயணனின்சிறுகதைகள் அடங்கியஒரு தொகுப்பு ஆகும்.  
1982-ஆம் ஆண்டில்இந்தியாவுக்கு வெளியே பென்குயின் கிளாசிக்ஸ்(Penguin Classics)மூலம் புத்தகம் மறுபதிப்பு செய்யப்பட்டது.இதில்அடங்கும் 32 கதைகளும், தென்னிந்தியாவில் அமைந்த கற்பனை நகரம் (மால்குடி)யைச்,சுற்றி அமைந்துள்ளது.ஒவ்வொரு கதைகளும் மால்குடியின் ஒருதரப்பு வாழ்க்கையைச் சித்தரிக்கிறது.தி நியூயார்க் டைம்ஸ்அனைவரும் படிக்க வேண்டிய புத்தகம் என்று தெரிவிக்கிறது.  
1986-ஆம் ஆண்டில், இப்புத்தகத்திலிருந்து சில கதைகள் "மால்குடி டேஸ்" என்ற தொலைகாட்சித் தொடராக ஒளிபரப்பானது. இயக்குநரும் நடிகருமான சங்கர் நாக், இத்தொடரை இயக்கினார்.
2004 ஆம் ஆண்டில், திரைப்படத் தயாரிப்பாளர் கவிதா லங்கேசால் மீண்டும் இத்தொடர் எடுக்கப்பட்டது. 2006 ஏப்ரல் 26அன்று, புதிய தொடர் தூர்தர்சனில் ஒளிபரப்பானது.
# தெமின்க் கொசு உள்ளான்

**தெம்மிங்க் கொசு உள்ளான்** (***Calidris temminckii***) ஒரு சிறைய நீர்ப் பறவை ஆகும். பறவையின் பொதுப்பெயரும் இலத்தீன இருசொற் பெயரீடும் டச்சு இயற்கையியலாளரான கோன்றாடு ஜேக்கப் தெம்மிங்கின் நினைவாக வழங்குபவை ஆகும். சில சாம்பல் நிற நீர்ப் பரவைகளுக்கு அரிசுட்டாட்டில் இட்ட பெயரான *காலிடிரிசு(kalidris)* அல்லது *சுகாலிடிரிசு(skalidris)* பேரினப் பெயராக விளங்குகிறது. இது மஞ்சக்கால் கொசு உள்ளான் எனவும் அழைக்கப்படுகிறது.
# தெமின்க் கொசு உள்ளான்

## உடலமைப்பும் தோற்றமும்

இவற்றின் நீளம் 13.5-15 செ.மீ. ஏறக்குறையஇதே அளவு உள்ள கொசு உள்ளானை(*கேலிடிரிசு மினுசா*) விட குறுகிய கால்களையும் சற்று நீண்ட இறக்கைகளையும் கொண்டவை. தெமின்க் உள்ளானின் கால்கள் மஞ்சள் நிறமாகவும் வெளிப்புற வால் இறகுகள் வெள்ளையாகவும் இருக்கும்; மாறாக கொசு உள்ளானின் கால்கள் கருத்தும் வெளிப்புற வால் இறகுகள் சாம்பல் நிறமாகவும் இருக்கும்.  
இதன் குரல் உரத்த கிறீச் குரலாகும்.
# ஒளி மூலங்களின் பட்டியல்

**ஒளி மூலங்கள்** (*sources of light*) என்பவை ஒளியை வெளியிடும் பொருள்களைக் குறிக்கும். அவை இயற்கை ஒளிமூலங்கள், செயற்கை ஒளிமூலங்கள் என இருவகைப்படும்.
# ஒளி மூலங்களின் பட்டியல்

## ஒளி மூலங்களின் பட்டியல்

### இயற்கை ஒளி மூலங்கள்

இயற்கையாக ஒளியைத் தரும் சூரியன் போன்றவை இயற்கைஒளிமூலங்கள் ஆகும்
- சூரியன்
- மின் மினிப் புச்சி
- ஜல்லி மீன்
# ஒளி மூலங்களின் பட்டியல்

## ஒளி மூலங்களின் பட்டியல்

### செயற்கை ஒளி மூலங்கள்

மனிதனால் உருவாக்கப்பட்ட ஒளிதரும் பொருள்கள் செயற்கை ஒளிமூலங்கள் எனப்படும்
- அகல் விளக்கு
- அலங்கார விளக்கு
- சிம்னி விளக்கு
# ஒளி மூலங்களின் பட்டியல்

## மேற்கோள்

- தமிழ்நாடு பாடநுால் கழகம் . ஆறாம் வகுப்பு அறிவியல்
- http://www.textbooksonline.tn.nic.in/Std6.htm
- http://imagine.gsfc.nasa.gov/docs/science/know-I1/emspectrum.html
- http://www.howstuffworks.com/light2.htm
- http://uhaweb.hartford.edu/nasa/basic/light-6.htm
# ரங்கீத் ஆறு

**ரங்கீத் ஆறு** இந்தியாவின் சிக்கிம் மாநிலத்தில் அமைந்துள்ளது. இது சிக்கிம் மாநிலத்திலுள்ள ஆறுகளுள் மிகப் பெரியதாகும். மேற்கு சிக்கிம் மாவட்டத்திலுள்ள இமயமலையில் இந்த ரங்கீத் ஆறு உற்பத்தியாகிறது. இது சிக்கிம் மற்றும் டார்ஜிலிங் மாவட்டத்திற்கு எல்லையாக அமைந்துள்ளது. கோடைக்காலத்தின் தொடக்கத்தில் இமையமலையின் பனி உருகி இந்த ஆறு வழியாகச் செல்கிறது பின்னர் ஜூன் முதல் செப்டம்பர் வரையிலான பருவமழைக் காலங்களில் மழை நீர் இந்த ஆறு வழியாக ஓடுகிறது. *ஜோர்த்தங்*, *பெல்லிங்* மற்றும் *லெஷிப்* நகர் வழியாகப் பாய்ந்து *திரிவேணி* எனும் பெயருடன் தீஸ்டா ஆறுடன் கலக்கிறது. இவ்வாறு கலக்கும் இடம் மிகப் பிரபலமான சுற்றுலாத் தலமாக விளங்குகிறது. இநத ஆற்றில் 60 மெகாவாட் திறனுடைய நீர் மின் திட்டம் அமைந்துள்ளது.
# சிட்ரஸ் கேன்கர்

**சிட்ரஸ் கேன்கர்** (Citrus canker) என்னும் நோய் சிட்ரசு வகைத் தாவரங்களை பாதிக்கும் ஒரு நோயாகும். இது *ஸாந்தோ மோனாஸ் சிட்ரி* என்னும் பாக்டீரியாவினால் உருவாகிறது. இந்த நோய்த்தாக்குதலால் சிட்ரசு மரங்களின் இலை, தண்டுகள், முட்கள், பழங்களான, ஆரஞ்சு திராட்சை ஆகியவற்றில் காயங்களையும், குரங்கு போன்ற பழுப்பு நிறப்பகுதிகளை உருவாக்குகிறது. மேலும் இதனால் தாவரங்கள் பெருமளவு பாதிப்புக்கு ஆளாகின்றன. இதனால் இலைகளும், பழங்களும் முன்கூட்டியே உதிரும் நிலை ஏற்படுகிறது. இப்பழங்களை உண்பதால் உடலுக்கு எந்த பாதிப்பும் இல்லை என்றாலும் இதனால் சந்தையில் பழங்களின் விலை குறைகிறது.
# சிட்ரஸ் கேன்கர்

### நோய் தடுக்கும் முறைகள்

இந்த நோயால் பாதிக்கப்பட்ட மரத்தின் கிளைகளை அகற்றி முழுவதுமாக எரிப்பதாலும், வேப்பங்கட்டிகளைத் தெளிப்பதாலும் நோய் பரவுதலைத் தடுக்கலாம்.
# அமீர் மகால்

**அமீர் மகால்** (Amir Mahal) என்பது ஆற்காடு நவாப் மற்றும் அவரது குடும்பத்தினரின் அதிகாரப்பூர்வ இல்லமாகும். இது சென்னை இராயப்பேட்டையில் அமைந்துள்ளது. இந்த அரண்மனை 1798 ஆம் ஆண்டில் இந்தோ-சரசெனிக் கட்டடக்கலையில் பிரித்தானிய கட்டடக்கலை வல்லுனரான ராபர்ட் சிஸ்ஹோல்ம் என்பவரால் கட்டப்பட்டது. இது 14 ஏக்கர் பரப்பளவு கொண்டது. அமீர் மஹால் 1876ஆம் ஆண்டிலிருந்து ஆற்காடு நவாப் குடும்பத்தின் வசிப்பிடமாக விளங்குகிறது. நவாப்பின் தற்போதைய வாரிசான மொஹம்மத் அப்துல் அலி மற்றும் அவரது மூன்று சகோதரர்கள் தங்கள் குடும்பங்களுடன் அரண்மனையில் வசித்துவருகின்றனர். அமீர் மஹால் உள்ளே அழகிய சிறிய துடுப்பாட்ட மைதானமும் உள்ளது . இது தற்போது அரசாங்கத்தால் புதுப்பிக்கப்பட்டு வருகிறது. அரண்மனையில் ஏறபடும் பெரிய பழுதுகளை இந்திய ஒன்றிய அரசு தன் செலவில் பழுதுபார்த்து பராமரித்து வருகிறது.
# அமீர் மகால்

## வரலாறு

அமிர் மகாலானது 1798 ஆம் ஆண்டு பிரித்தானிய கிழக்கிந்திய நிறுவனத்தின் நிர்வாக அலுவலகத்துக்காக கட்டப்பட்டது. 13 வது ஆற்காடு நவாப்பாக ஆட்சிக்கு வந்த குலாம் முகம்மது கவுஸ் கான், (1825 – 1855) வாரிசு இல்லாமல் இறந்தார், இதனால் அவரது ஆட்சிப்பகுதியானது அவகாசியிலிக் கொள்கையின்படி பிரித்தானிய இந்தியாவுடன் இணைக்கப்பட்டது. பின்னர் நவாபின் உத்தியோகபூர்வ இல்லமாக இருந்த சேப்பாக்கம் அரண்மனையை பிரித்தானிய அரசால் ஏலமிடப்பட்டு, பின்னர் அது சென்னை அரசாங்கத்தாலே வாங்கப்பட்டது. அதன் பின்னர் நவாப் திருவல்லிக்கேணி சாலையில் உள்ள ஷாதி மஹால் எனும் கட்டிடத்திற்கு குடியேறி, அங்கு வாழ்ந்தார். இராபர்ட் கிறிஷோலம் அலுவலக பாயன்பாட்டுக்காக கட்டப்பட்ட இந்த கட்டடத்தை அரண்மனையாக மாற்றும் பணி வழங்கப்பட்டது.
# அமீர் மகால்

## அமைவிடம்

அமீர் மகாலானது சென்னை நகரின் திருவல்லிக்கேணியின், மகாகவி பாரதிசாலையில் அமைந்துள்ளது. அந்த அரண்மனையில் ஆற்காடு இளவரசரின் குடும்பத்தினர் தற்போதும் வசித்து வருவதால் அனைவரையும் பார்வையிட அனுமதிப்பதில்லை என்றாலும், முன்னனுமதி பெற்றுவரும் சுற்றுலா பயணிகள் பார்வையிட அனைத்து நாட்களிலும் காலை 10 மணி முதல் மாலை 6 மணிவரை அனுமதிக்கப்படுகின்றனர்.
# சுயகட்டுப்பாடு

**சுய கட்டுப்பாடு** (Self-control) என்பது தனி மனித கட்டுப்பாட்டில் ஒரு அம்சம் ஆகும். சோதனையான நேரங்களில் மற்றும் உணர்ச்சித் தூண்டுதல்களின் போது முகத்தில் உணர்ச்சிகள், எண்ணங்கள் மற்றும் நடத்தை ஆகியவற்றை கட்டுப்படுத்தும் திறன் ஆகும். ஒரு நிர்வாகச் செயல்பாடாக, குறிப்பிட்ட இலக்குகளை அடைவதற்கு ஒருவரின் நடத்தையை ஒழுங்குபடுத்துவதற்கு அவசியமான ஒரு அறிவாற்றல் செயல்முறையாக சுய கட்டுபாடு உள்ளது.  
உளவியலோடு தொடர்புடைய ஒரு உணர்ச்சிப்பூர்வமான கருத்து சுய கட்டுப்பாடு என்பதாகும். சுய கட்டுப்பாடு ஒரு தசை போன்றது. தன்னடக்கத்தை அதிகமாகப் பயன்படுத்துவது குறுகிய காலத்தில் குறைபாட்டிற்கு வழிவகுக்கும்.
# ஆந்தைத் தும்பி

ஆந்தைத் தும்பி தட்டான்களை ஒத்த அமைப்பைக் கொண்டு இருந்தாலும்பூச்சிகள்இனத்தைச் சார்ந்தவை. இவைகளின் கண்கள் மிகப் பெரிதாகவும் உணர்கொம்புகள் பலமுள்ளதாகவும் காணப்படும்.இவைகள்neuropterans**Ascalaphidae**;குடும்பத்தைச் சார்ந்தவை.  இவைகள்உண்மை ஈக்கள், மற்றும் தட்டான் பூச்சிகளிலிருந்து வேறுபட்டவை. இவைகள் ஐந்து செ.மீ வளரக்கூடியவை
# ஆந்தைத் தும்பி

### வாழும் சூழல்

வளர்ந்த ஆந்தைத் தும்பிகள் மற்ற பூச்சியினங்களை உண்ணுபவை. சில ஆந்தைகள் தங்கள் எதிரிகளை விரட்ட தங்கள் உடலிலிருந்து ஒருவகையான துர்நாற்றத்தை வீசக் கூடியவை. அநேக பூச்சிகள் இருட்டும் போதும் விடியும் போதும் மிக சுறுசுறுப்பாக அங்கும் அங்கும் பறக்கும். இவை பகல் வேளைகளில் மரங்களின் இலைகளிலும் தண்டுகளிலும் தங்கள் உடம்போடு உடம்பாக ஒட்டிக் கொள்ளும். சில வகைப் பூச்சிகள் தங்கள் வயிற்றுப் பாகத்தை மேல் நோக்கி வைத்து தங்களி உடைந்த குச்சி அல்லது கிளை போலக் காட்டிக் கொள்ளும்.இவைகளின் அந்தி வேளை உணவு தேடும் பழக்கங்களும், பெரிய வட்டமான ஆந்தை போன்ற கண்கள்மே இவைகளுக்கு இந்த பெயரை பெற்றுத் தந்துள்ளது.